Առաջարկների հարցման մասնակցի հրահանգ

**1 տարի ժամկետով «ԱրմենՏել» ՓԲԸ կարիքների համար ֆիքսված ցանցի շահագործման նպատակով պահեստամասերի մատակարարների ընտրության ARM-R 014/15**

**ք. Երևան, 2015**

## 1. Առաջարկների հարցման առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու 1 տարի ժամկետով «ԱրմենՏել» ՓԲԸ կարիքների համար ֆիքսված ցանցի շահագործման նպատակով (այսուհետ՝ Նյութեր) պահեստամասերի մատակարարների ընտրության ARM-R 014/15 առաջարկների հարցմանը (այսուհետ՝ Առաջարկների հարցում):

Գնման առարկա է հանդիսանում դիզել-գեներատորային համակարգերի, DWDM, AXE-10, MSAN համակարգերի և օդորակիչների մատակարարումը, որոնց մասնագրերը բերված են Հավելված 5-ում՝ կոմերցիոն առաջարկի ձևանմուշ:

Պահեստամասերի մանրամասները ներկայացված են թիվ 1 հավելվածում:

Մատակարարման պայմանները.

* DAP Երևան (Incoterms 2010) Հայաստանի Հանրապետության ռեզիդենտ չհանդիսացող Մասնակիցների համար,
* DDP Պատվիրատուի պահեստ (Incoterms 2010) Հայաստանի Հանրապետության ռեզիդենտ հանդիսացող Մասնակիցների համար:

Մասնագրի յուրաքանչյուր տողի համար Պատվիրատուն կընտրի մեկ հաղթող և մեկ պահուստային մատակարար:

Առաջարկների հարցման հաղթողների հետ կկնքվեն շրջանակային պայմանագրեր 1 տարի ժամկետով (Հավելված 2՝ ձևանմուշ): Նյութերը տարվա ընթացքում գնվելու են եռամսյակային կտրվածքով (2-3 պատվեր): Նշված քանակները (Հավելված 5՝ կոմերցիոն առաջարկի ձևանմուշ) հանդիսանում են կանխատեսվող, օգտագործվում են միմիայն մասնակիցներին տեղեկացնելու նպատակով և չեն նշանակում Պատվիրատուի պարտավորություն ձեռք բերելու նյութերի հենց նշված քանակները:

## 2. Առաջարկների հարցման անցկացման կարգը

Աառաջարկների հարցման անցկացման հետ կապված հարցերով Պատվիրատուի կոնտակտային անձը.

* **Ազգանուն Անուն՝** Մայիլյան Մարգարիտ
* **Պաշտոնը՝** Գնումների և պայմանագրերի մոնիտորինգի մենեջեր
* **Հասցե՝** ք. Երևան, Ահարոնյան փող. 2, գրասենյակ 212
* **Էլեկտրոնային հասցե՝** MMailyan[@beeline.am](mailto:kkupryashov@beeline.am)

Առաջարկների հարցումն անցկացվում է 4 փուլով:

**2.1. Փուլ 1՝ Մասնակիցների առաջարկների հավաքագրում**

* Առաջարկների հարցման մասնակցի հրահանգը (այսուհետ՝ ԱՀՄՀ) Հավելվածներով հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է ԱՀՄՀ-ի հետ, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Գաղտնի տեղեկատվության չհրապարակման մասին համաձայնագիր (ձևը բերված է ԱՀՄՀ թիվ 3 հավելվածում և փոփոխման ենթակա չէ),
2. Որակավորման պահանջներին համապատասխանության մասին հայտարարագիր (ձևը ներկայացված է ԱՀՄՀ-ի Հավելված 4-ում և փոփոխման ենթակա չէ),
3. Կոմերցիոն առաջարկ (ձևը ներկայացված է ԱՀՄՀ-ի Հավելված 5-ում և փոփոխման ենթակա չէ),
4. Առաջարկների հարցման բաժանորդի քարտ (ձևը ներկայացված է ԱՀՄՀ-ի Հավելված 6-ում և փոփոխման ենթակա չէ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ԱՀՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Հայաստանի Հանրապետության ռեզիդենտ հանդիսացող Մասնակիցները ներկայացնում են կոմերցիոն առաջարկները ՀՀ դրամով, DDP (Incoterms 2010) Պատվիրատուի պահեստ մատակարարման պայմաններով:
* Հայաստանի Հանրապետության ռեզիդենտ չհանդիսացող Մասնակիցները ներկայացնում են կոմերցիոն առաջարկը ԱՄՆ դոլարով կամ այլ արտարժույթով DAP (Incoterms 2010) Երևան մատակարարման պայմաններով: Գները պետք է ներառեն պիտակավորման, փոխադրման և ապահովագրության ծախսերը և չպետք է ներառեն մաքսային տուրքերը և հավաքագրումները, ինչպես նաև ԱԱՀ:
* Կոմերցիոն առաջարկը կարող է ներառել մասնագրում նշված ինչպես բոլոր տողերը, այնպես էլ պահանջվող նյութերի մի մասը (Հավելված 5):
* Առաջարկները մատակարարման տարբեր պայմանների հետ համեմատելիս Պատվիրատուն հաշվի կառնի DAP պայմաններով առաջարկվող Նյութերի մաքսազերծման սեփական ծախսերը:
* Տարբեր վճարման պայմաններով Առաջարկների համեմատությունը կիրականացվի հաշվի առնելով Պատվիրատուի ազատ շրջանառու միջոցների եկամտաբերությունը:
* Տարբեր տարադրամով ներկայացված առաջարկները կբերվեն մեկ հիմքի և առաջնային վերլուծությունը կիրականացվի կոմերցիոն առաջարկի ընդունման օրվա դրությամբ ՀՀ ԿԲ տարադրամային փոխարժեքով:
* Կոմերցիոն առաջարկում Մասնակցի կողմից ներկայացված գները պետք է ներառեն ապրանքի հավաստագրման բոլոր ծախսերը (եթե ապրանքը ենթակա է հավաստագրման):
* Առաջարկների հարցումն ավարտելուց հետո Հաղթող կազմակերպությունն ու Պատվիրատուն կարող են գալ համաձայնության կրճատելու վճարման ժամկետները` սարքավորումների կամ ծառայության գնի իջեցման փոխարեն, սակայն դա չի նշանակում, որ Պատվիրատուն պարտավոր է ընդունելու վճարման ժամկետները կրճատելու մասին Հաղթողի առաջարկը:
* Մատակարարման ցանկալի ժամկետները նշված են Հավելված 5-ում:
* Մասնակիցը, նոր կամ օգտագործված պահեստամասերի համար, ներկայացնում է երաշխիք` ընդունման ակտը ստորագրելուց հետո 1 տարուց ոչ պակաս ժամկետով:
* Մասնակցի հաղթանակի դեպքում կոմերցիոն առաջարկում Մասնակցի կողմից ներկայացված գները կարող են ամրագրվել Առաջարկների հարցման անցկացման արդյունքների հիման վրա կնքված պայմանագրում և պետք է անփոփոխ մնան պայմանագրի գործողության ընթացքում (1 տարի), նույնիսկ արժութային շուկայում էական տատանումների դեպքում:
* Պատվիրատուն Մասնակցին առաջարկում է վճարման 3 տարբերակ.
  + Նյութերի խմբաքանակի ընդունման-հանձնման ակտն ստորագրելու պահից 60 օրացուցային օրվա հետվճար,
  + Նյութերի խմբաքանակի ընդունման-հանձնման ակտն ստորագրելու պահից 90 օրացուցային օրվա հետվճար,
  + Նյութերի խմբաքանակի ընդունման-հանձնման ակտն ստորագրելու պահից 180 օրացուցային օրվա հետվճար:

Մասնակցի կոմերցիոն առաջարկը պետք է ներառի գներ վերևում առաջարկված վճարման տարբերակներից մեկի կամ մի քանիսի համար:

* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի ամսաթվից 1 տարուց ոչ պակաս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկը էլեկտրոնային տեսքով:
* Առաջարկը պետք է ներառի հետևյալ ֆայլերը.

1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին համապատասխանության մասին հայտարարագիր՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Գաղտնի տեղեկատվության չհրապարակման մասին համաձայնագիր՝ փաստաթղթի սկան արված պատճենը PDF ձևաչափով (ֆայլի անունը NDA.pdf),
4. Բաժանորդի քարտ`ֆայլ word ձևաչափով (ֆայլի անունը քարտ.doc):

* Փաստաթղթերի սկան արված պատճեններին ներկայացվող պահանջներ.
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերնելիությունը,
  + փաստաթղթի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը.

1. Կոմերցիոն առաջարկ.pdf,
2. Կոմերցիոն առաջարկ.xls,
3. Համապատասխանության մասին հայտարարագիր.pdf,
4. NDA.pdf,
5. Քարտ.doc:

RAR ձևաչափի մեկ արխիվում (ֆայլի անունը «*Մասնակցի անունը 014\_15*»:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկներների տրամադրման կարգը**

* Մասնակիցն ուղարկում է էլեկտրոնային առաջարկն Հավելված 7-ում ներկայացված կարգի համաձայն (Էլեկտրոնային առաջարկների ներկայացման կարգ) 2**0.07.2015թ.** ժամը **15:00 (տեղական ժամանակով)** ոչ ուշ ժամկետում:
* Առաջարկների բացումը կկայանա Ահարոնյան 2 հասցեում (սենյակ 207) ժամը 16:30 **(տեղական ժամանակով) 20.07.2015.** Մասնակիցները, որոնք կցանկանան մասնակցել բացմանը պետք է մինչև 17.07.2015 ներկայացնեն տեղեկատվություն մասնակցի ներկայացուցչի ԱԱՀ վերաբերյալ (տեղեկատվությունը անհրաժեշտ է ուղարկել մինչև նշված ժամկետը MMailyan[@beeline.am](mailto:kkupryashov@beeline.am) էլ. Փոստի հասցեին, ինչպես նաև բացման օրը մասնակցի ներկայացուցիչը պետք է իր հետ ունենա անձը հաստատող փաստաթուղթ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև 1**6.07.2015թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **17.07.2015թ. ժամը 18:00 (տեղական ժամանակով):**
* **20.07.2015թ. ժամը** **12:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ 2 բաժնում նշված կոնտակտային անձից պարզաբանում խնդրել:
* Առաջարկ տրամադրելիս, առաջարկների հարցման մասնակիցները իրենց համաձայնությունն են տալիս կազմակերպության ֆինանսական կայունության և նրանց կողմից մատակարարի ընտրության ընթացակարգում նշված չափանիշներին համապատասխան պարտավորությունների չկատարման ռիսկերի գնահատման համար:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Ստացված առաջարկները երկրորդ փուլում կգնահատվեն ըստ հետևյալ որակավորման պահանջներին (այսուհետ՝ ՈՊ) համապատասխանության.

1. Առաջարկը պետք է համապատասխանի ԱՀՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել ԱՀՄՀ թիվ 2 Հավելվածի ձևով առանց որևէ փոփոխության:
3. Մասնակցի կողմից առաջարկված պահեստամասերը պետք է համապատասխանեն գործարանային համարներին և սարքավորման թողարկման տարբերակին (HW release), որոնք նշված են Հավելված 5-ում կամ լինեն համանման:
4. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
5. Մասնակիցը չունի ժամկետանց պարտքեր երրորդ անձանց նկատմամբ համաձայն վարկային բյուրոյի գրանցամատյանի տեղեկատվության:
6. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
7. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել Առաջարկների հարցումի հաջորդ փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Առաջարկների հարցման հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Առաջարկների հարցմանը:
* Առաջարկների հարցման պահին Որակազրկված մասնակիցը չի թույլատրվի Առաջարկների հարցման հետագա փուլերին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը որակավորման պահանջներին՝ թվարկված ԱՀՄՀ 2.2 բաժնում:
* Փուլը կանցկացվի լավացված առաջարկների հարցման ձևաչափով:
* Պատվիրատուն իրեն իրավունք է վերապահում լավացված առաջարկների հարցման ժամանակ սահմանելու շեմային արժեքներ յուրաքանչյուր պահեստամասի տողի համար:
* Մասնակիցը պետք է ներկայացնի լավացված կոմերցիոն առաջարկի հաստատված սկան տարբերակը:

**2.4. Փուլ 4՝ Հաղթողի ընտրությունը և հայտարարումը**

* Մասնագրի յուրաքանչյուր տողի համար Պատվիրատուն դասակարգում է 3-րդ փուլի արդյունքներով ստացված բարելավված առաջարկներն ըստ «պահեստամասի միավորի նվազագույն գին» չափանիշի:
* Պահեստամասերի մասնագրի յուրաքանչյուր տողի համար հաղթող կճանաչվի Մասնակիցը որի բարելավված առաջարկին Պատվիրատուն շնորհի Դաս 1:
* ԱՄՆ դոլարով կամ այլ տարադրամով ներկայացված առաջարկները կհամեմատվեն ՀՀ դրամով ներկայացված առաջարկների հետ ՀՀ ԿԲ փոխարժեքով` կարճ ցուցակի հաստատմնա օրվա դրությամբ:
* Առաջարկների հարցման հաղթողի հետ կարող է կնքվել շրջանակային պայմանագիր/րեր ԱՀՄՀ թիվ 2 հավելվածում բերված ձևով:
* Յուրաքանչյուր տողի մասով պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2:
* Պահուստային մատակարարը կարող է ներգրավվել Առաջարկների հարցման առարկային առնչվող Նյութերի մատակարարմանը հաղթողի որակազրկման դեպքում:
* Մասնակիցը կարող է հաղթող կամ պահուստային ճանաչվել մասնագրի ինչպես մեկ այնպես էլ մի քանի տողերի մասով միաժամանակ:
* ԱՀ հաղթողների մասին տեղեկատվությունը կհրապարակվի [www.beeline.am](http://www.beeline.am) և www. gnumner.am կայքերում:
* Կարճ ցուցակում ընդգրկված բոլոր մասնակիցներն էլեկտրոնային փոստի միջոցով կտեղեկացվեն Առաջարկների հարցմանն իրենց մասնակցության արդյունքների մասին Առաջարկների հարցման այդ փուլի ավարտին:
* «ԱրմենՏել» ՓԲԸ բաժանորդ հանդիսացող մասնակիցները, ինչպես նաև այն մասնակիցները, ովքեր կհամաձայնեն դառնալ Պատվիրատուի բաժանորդներ, այլ հավասար պայմաններում, կստանան առավելություն:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն Առաջարկների հարցման այլ ձևական պահանջները:
* Պատվիրատուն կարող է Առաջարկների հարցումը ճանաչել չկայացած, եթե.

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Միայն մեկ առաջարկ է համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից,*
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը. *Մատակարարը չի կատարում պայմանագրի կամ ձեռքբերման պատվերի պայմանները՝ մատակարարման ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Առաջարկների հարցումային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը, բացառությամբ կողմնակի կազմակերպությունների կողմից տրված փաստաթղթերը) հայերեն և/կամ ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզվով:
* Առաջարկների հարցման հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլն հետ կապված Մասնակցի ծախսերը:

**6. Հավելվածներ**

1. Հավելված 1. Տեխնիկական պահանջներ



1. Հավելված 2. Շրջանակային պայմանագրի ձևանմուշ



1. Հավելված 3. Գաղտնի տեղեկատվության չհրապարակման մասին համաձայնագրի ձևանմուշ (NDA)



1. Հավելված 4. Որակավորման պահանջներին համապատասխանության մասին հայտարարագրի ձևանմուշ



1. Հավելված 5. Կոմերցիոն առաջարկի ձևանմուշ



1. Հավելված 6. ԱՀ բաժանորդի քարտ



1. Հավելված 7. Էլեկտրոնային առաջարկների ներկայացման կարգ

